Utoto wa Yesu unamaanisha maisha ya Yesu tangu azaliwe hadi alipokuwa na umri wa miaka 12, kwa sababu Wayahudi walihesabu miaka 13 kuwa mwanzo wa wajibu wa kushika Torati yote. Injili nne zilizomo katika Agano Jipya zina habari chache juu yake katika miaka hiyo. Sanasana ni zile za Mathayo na Luka ambazo kila mojawapo ina sura mbili za kwanza kuhusu Yesu kuzaliwa na kuanza kukua: alivyozaliwa usiku katika zizi karibu na kijiji cha Bethlehemu alivyotahiriwa siku ya nane alivyotolewa kwa Mungu katika hekalu la Yerusalemu siku arubaini baadaye alivyotembelewa na kuzawadiwa na Mamajusi kutoka mashariki alivyosalimishwa Misri ili asiuawe na mfalme Herode Mkuu alivyorudishwa nchini na kulelewa katika kijiji cha Nazareti ya Galilaya alivyohiji Yerusalemu kwa Pasaka alipokuwa na umri wa miaka 12 na kupatikana tena siku ya tatu Ni katika tukio hilo la mwisho kwamba alijitokeza kama mwenye hekima ya pekee akijiona Mwana wa Mungu, si wa Yosefu hasa. 1:18 Kuzaliwa kwake Yesu Kristo kulikuwa hivi. Mariamu mama yake alipokuwa ameposwa na Yusufu, kabla hawajakaribiana, alionekana ana mimba kwa uweza wa Roho Mtakatifu. 19 Naye Yusufu, mumewe, kwa vile alivyokuwa mtu wa haki, asitake kumwaibisha, aliazimu kumwacha kwa siri.